**Peter Sokol, 11 rokov, 1. kategória, poézia**

**ZUŠ Jána Melkoviča, Okružná 9, 064 01 Stará Ľubovňa**

**Lujza**

Moja nová kolobežka

každý deň si svetom bežká.

Do školy či do obchodu,

nič nenechá na náhodu.

Rýchlo tam a rýchlo späť,

splnené je všetko hneď.

Nie je to len taká bežka,

je to super kolobežka.

Teším sa z nej zas a znova,

je to moja supernova.

Nezvyčajné meno má.

Aké? Lujza čarovná.

V noci, cez deň spať mi nedá,

kým si so mnou nezabehá.

Odolať jej nedokážem,

preto za ňou ihneď mažem.

Vystrájame celé dni.

Mama kričí: Neblázni!

Vždy ráno sa teším veľmi,

že ma čaká predo dvermi.

Nebol to iba pekný sen,

s ňou rôzne kúsky dokážem.

Večer nám bude vietor hrať,

my dvaja tango tancovať...